Иванов во Њујорк се сретна со Расмусен
Покрај средбата со првиот човек на НАТО, македонскиот претседател учествуваше и на Глобалниот климатски самит воочи почетокот на Генера
Македонска делегација на чело со претседателот Ѓорге Иванов е воЊујорк на 64-тото Генерално собрание на ОН.Иванов во понеделникот имаше одвоени средби со генералниот секретар наНАТО Андерс Фог Расмусен и холандскиот премиер Јан Петер Балкененде. Заедно со 80-тина државници, шефот намакедонската држава учествуваше и на Самитот за климатски промени, а попладневое на годишниот состанок на Глобалната иницијатива Клинтон на поранешниотамерикански претседател, на кој се бараат конкретни решенија за најургентнитеглобални проблеми. Според информациите од неговиотКабинет, Иванов во петок ќе разговара со првиот човек на Светската организацијаБан Ки-мун. На маргините на Собранието тојќе има билатерални средби со државници од кои веќе се потврдени оние со претседателотна Латвија Валдис Затлерс и премиерот на Албанија Сали Бериша. Говорот на Иванов пред Собранието во петок,според распоредот, ќе биде при крајот на утринската сесија на ГенералнотоСобрание, или некаде помеѓу 17 и 19 часот навечер по македонско време. Во Њујорк не отпатуваа АнтониоМилошоски и Дора Бакојани, но и без првите луѓе на дипломатиите на Република Македонијаи Грција ќе има активности поврзани со преговорите околу името. Иванов и преговарачот Зоран Јолевски ќеразговараат со посредникот Метју Нимиц во четврток. Нимиц, меѓутоа, не смета на средба со грчкатаделегација, поради болеста и откажувањето на Бакојани. Од македонската делегација велат дека непланираат формална средба со грчките претставници во Њујорк. Проблемот со името ќе биде една од темитеопфатени во обраќањето на Иванов пред Собранието. Македонскиот претседател восреда ќе оствари контакт и со американската влада, на средбата со заменик-државниотсекретар Џејмс Стајнберг. И одмакедонска страна, и од Стејт департментот не даваат многу информации, освенвоопштената формулација дека се работи за вообичаена билатерална средба на којаќе се разгледаат прашања од тековен интерес.Од Кабинетот на претседателот Иванов не исклучуваат можност за неформалнасредба со првите луѓе на американската администрација на бројните приеми инастани за време на Генералното собрание.